Publication: Magyar Közlöny
Issue: MK-2003-76 (Year: 2003, Number: 76)
Era: 1990-2004
Section: 1992. évi XXIII. törvény módosítása
Paragraph Index: 357

16. § A Ktv. 31. §-ának (6)—(8) bekezdése helyébe a következõ rendelkezés lép: „(6) A vezetõi megbízásról történt lemondás esetén a köztisztviselõnek az (5) bekezdésben meghatározott idõtartam alatt a közigazgatási szervnél — feltéve, ha felajánlható munkakörrel rendelkezik — végzettségének, képzettségének megfelelõ másik vezetõi vagy ennek hiányában köztisztviselõi munkakört kell felajánlani. A köztisztviselõ a felajánlott munkakör elfogadásáról vagy elutasításáról a felajánlástól számított öt munkanapon belül írásban nyilatkozik. A nyilatkozat hiányát a munkakör elutasításának kell tekinteni, kivéve, ha a késedelem a köztisztviselõ önhibáján kívül esõ okból következett be. A köztisztviselõ elfogadó nyilatkozata esetén õt az új munkakörének megfelelõen kell besorolni és besorolásának megfelelõ illetményre jogosult.

Source: https://magyarkozlony.hu/hivatalos-lapok/e7417a194b5397a385f20fbe08f2b8ac35101a81/dokumentumok/c196cd64d531694c8aed4697c172c4e27031e2d1/letoltes